Gautengers maak Jan Taks se beursie volGauteng-inwoners verdien nagenoeg die helfte van Suid-Afrika se belasbare persoonlike belasting, luidens die 2013 belastingstatistiek wat Maandag deur die SAID vrygestel is. Die dokument toon dat individuele belastingbetalers in die provinsie 46.5% (R475.8 miljard) van die land se saamgestelde belasbare inkomste in die 2012-belastingjaar verdien het. Minder as ŉ kwart van die land se inwoners, dit wil sê 12.7 miljoen mense, bly in Gauteng. KwaZulu-Natal met sy 10.5 miljoen inwoners genereer slegs 13.9% van die belasbare inkomste. Die Oos-Kaap, met sy geraamde 6.6 miljoen mense het ongeveer 395 000 individuele belastingbetalers. Dié provinsie het ongeveer R66 miljard in belasbare inkomste gegenereer. Die Noord-Kaap het 87 908 individuele belastingbetalers en die Wes-Kaap se 793 187 belastingbetalers het verlede jaar meer as R149 miljard in belasbare inkomste verdien, dit is 14.6% van die totaal.